L-GĦAXAR PARLAMENT

KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

Il-Ħamis, 5 ta' Lulju 2007.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fn' 12.15 p.m.

L-Onor Clyde Puli, Aġent President tal-Kumitat, ippresieda.

PREŻENTI: L-Onor Michael Asciak u l-Onor Leo Brincat.

Dr John Attard Montalto, Membru tal-Parlament Ewropew, ħa sehem f'din il-laqgħa.

Preżenti wkoll kien hemm Ms Maria Carbonaro, Ms Eleanor Scerri, Ms Maryanne Vella u Dr Melanie Vella, research analysts mal-Kumitat Permanenti dwar l-Affarijiet Barranin u Ewropej.

Assenti: Il-Ministru għall-Affarijiet Barranin, l-Onor Evarist Bartolo, l-Onor Mario de Marco, l-Onor Jose' Herrera u l-Onor George Vella.

SKUŻAT

L-Onor Jason Azzopardi kien imsiefer fuq xogħol parlamentari ieħor.

Il-Minuti tal-laqgħa Nru. 112 li saret fis-27 ta' Ġunju, 2007, kienu konfermati.

L-Aġent President talab il-permess tal-Kumitat sabiex cameraman tan-NET Television ikun jista' jieħu filmat ta' l-ewwel parti tal-laqgħa.

Il-permess ingħata.

PREŻENTAZZJONI TA' KARTI

L-Aġent President tal-Kumitat informa lill-Kumitat li l-Iskrivan tal-Kamra kien irċieva mingħand is-Segretarju Ġenerali tal-Parlament Ewropew tlettax-il riżoluzzjoni, hawn taħt indikati, li kienu ġew adottati mill-Parlament Ewropew:-

Dokument 522 Riżoluzzjoni leġiżlattiva tal-Parlament Ewropew tat-22 ta' Mejju 2007 dwar il-proposta għal regolament tal-Kunsill dwar il-konklużjoni tal-Ftehima bejn il-Komunità Ewropea u l-Gvern tal-Federazzjoni Russa dwar il-kooperazzjoni fil-qasam tas-sajd u l-konservazzjoni tar-riżorsi ħajjin tal-Baħar Baltiku (COM(2006)0868 – C6-0052/2007 – 2006/0309(CNS)) P6_TA-PROV(2007)0186 - adottata fit-22 ta' Mejju 2007;

Dokument 523 Riżoluzzjoni tal-Parlament Ewropew tat-22 ta' Mejju 2007 dwar it-Twaqqif tat-telf tal-Bijodiversità sa l-2010 (2006/2233(INI)) P6_TA-PROV(2007)0195 - adottata fit-22 ta' Mejju 2007;

Dokument 524 Riżoluzzjoni tal-Parlament Ewropew tat-22 ta' Mejju 2007 dwar L-Ewropa Globali: l-aspetti esterni tal-kompetittività (2006/2292(INI)) P6_TA-PROV(2007)0196 - adottata fit-22 ta' Mejju 2007;

Dokument 525 Dikjarazzjoni tal-Parlament Ewropew dwar it-twaqqif ta' ekonomija ta' l-idroġenu favur l-ambjent u t-tielet rivoluzzjoni industrijali fl-Ewropa permezz ta' sħubija ma' reġjuni u bliet impenjati, SMEs u organizzazzjonijiet tas-soċjetà ċivili P6_TA-PROV(2007)0197 - adottata fit-22 ta' Mejju 2007;

Dokument 526 Riżoluzzjoni leġiżlattiva tal-Parlament Ewropew tat-23 ta' Mejju 2007 dwar il-proposta għal deċiżjoni tal-Kunsill dwar il-konklużjoni tat-Tieni Protokoll Addizzjonali għall-Ftehim dwar Partenarjat Ekonomiku, ta' Koordinazzjoni u ta' Kooperazzjoni Politika bejn il-Komunità Ewropea u l-Istati Membri tagħha, min-naħa waħda, u l-Istati Uniti Messikani, min-naħa l-oħra, biex jittieħed kont ta' l-adeżjoni tar-Repubblika tal-Bulgarija u r-Rumanija fl-Unjoni Ewropea (16522/2006 – COM(2006)0777 – C6-0077/2007 – 2006/0259(CNS)) P6_TA-PROV(2007)0200 - adottata fit-23 ta' Mejju 2007;

Dokument 527 Riżoluzzjoni tal-Parlament Ewropew tat-23 ta' Mejju 2007 dwar l-impatt u l-konsegwenzi tal-linji politiċi strutturali fuq il-koeżjoni ta" l-Unjoni Ewropea (2006/2181(INI)) P6_TA-PROV(2007)0202 - adottata fit-23 ta' Mejju 2007;

Dokument 528 Riżoluzzjoni tal-Parlament Ewropew tat-23 ta' Mejju 2007 dwar ir-rapport annwali mill-Kunsill lill-Parlament Ewropew dwar l-aspetti prinċipali u l-għażliet bażiċi tas-CFSP, inklużi l-implikazzjonijiet finanzjarji għall-baġit ġenerali ta' l-Unjoni Ewropea - 2005 (2006/2217(INI)) P6_TA-PROV(2007)0205 - adottata fit-23 ta' Mejju 2007;

Dokument 529 Riżoluzzjoni tal-Parlament Ewropew tat-23 ta' Mejju 2007 dwar il-promozzjoni tax-xogħol deċenti għal kulħadd (2006/2240(INI)) P6_TA-PROV(2007)0206 - adottata fit-23 ta' Mejju 2007;

Dokument 530 Riżoluzzjoni tal-Parlament Ewropew ta' l-24 ta' Mejju 2007 dwar l-elezzjonijiet reċenti fin-Niġerja P6_TA-PROV(2007)0210 - adottata fl-24 ta' Mejju 2007;

Dokument 531 Riżoluzzjoni tal-Parlament Ewropew ta' l-24 ta' Mejju 2007 dwar it-tqegħid ta" l-għarfien fil-prattika: strateġija għall-innovazzjoni msejsa fuq bażi wiesgħa għall-Ewropa (2006/2274(INI)) P6_TA-PROV(2007)0212 - adottata fl-24 ta' Mejju 2007;

Dokument 532 Riżoluzzjoni tal-Parlament Ewropew ta' l-24 ta' Mejju 2007 dwar il-Kashmir: sitwazzjoni kurrenti u prospetti għall-futur (2005/2242(INI)) P6_TA-PROV(2007)0214 - adottata fl-24 ta' Mejju 2007;

Dokument 533 Riżoluzzjoni tal-Parlament Ewropew ta' l-24 ta' Mejju 2007 dwar l-Estonja P6_TA-PROV(2007)0215 - adottata fl-24 ta' Mejju 2007; u

Dokument 534 Riżoluzzjoni tal-Parlament Ewropew ta' l-24 ta' Mejju 2007 dwar id-drittijiet tal-bniedem fis-Sudan P6_TA-PROV(2007)0218 - adottata fl-24 ta' Mejju 2007.

LAQGĦA MA' JACQUES BARROT, VIĊI PRESIDENT TAL-KUMMISSJONI EWROPEA U KUMMISSARJU RESPONSABBLI MIT-TRASPORT

Il-Kummissarju Jacques Barrot kien akkumpanjat minn Ms Kerstin Jorna u s-Sur Sagredo, membri tal-cabinet tiegħu, u mis-Sur Edward Demicoli, uffiċċjal tar-Rappreżentanza tal-Kummissjoni Ewropea f'Malta.

Fl-introduzzjoni tiegħu l-Kummissarju Barrot spjega x'inhuma l-prijoritajiet u l-għanijiet tal-politika ta' Unjoni Ewropea għat-trasport speċjalment fit-trasport bl-ajru u bil-baħar li huma ta' importanza partikolari għal Malta peress li hija gżira, tinsab fil-periferija ta' Unjoni Ewropea kif ukoll hija wieħed mill-pajjiżi ewlenin f'dak li għandu x'jaqsam mar-reġistrazzjoni tal-vapuri

Wara kien hemm diskussjoni.

Fn' 12.50 p.m. il-Kumitat aġġorna għal data u b'aġenda li tiġi komunikata aktar tard.

SKRIVAN TAL-KUMITAT

AĠENT PRESIDENT TAL-KUMITAT


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 36

L-Erbgħa, 11 ta' Lulju 2007, fis-7.30 p.m.

Mr Speaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar l-Erbgħa, 11 ta' Lulju 2007, fis-7.30 p.m. fil-Kamra tal-Kumitati fil-Palazz il-Belt, b'din l-aġenda:

Xogħol tal-Kamra;

Affarijiet oħra.

3 ta' Lulju, 2007 SKRIVAN TAL-KAMRA

Proceedings, agenda, minutes and transcripts of the parliamentary committees docx


L-GĦAXAR PARLAMENT

LAQGĦA NRU.

L-Erbgħa, 11 ta' Lulju 2007

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fis- 7.35 p.m.

PREŻENTI

Il-Viċi Prim Ministru u Ministru tal-Ġustizzja u l-Intern, l-Onor.

Joe Mizzi.

Il-Minuti ta' Laqgħa Nru 35 li saret fis-6 ta' Ġunju 2007, kienu konfermati.

XOGĦOL TAL-KAMRA

Il-Viċi Prim Ministru u Ministru għall-Ġustizzja u l-Intern informa lill-Kumitat li l-ħsieb tal-Gvern kien li wara li l-Kamra tikkonkludi d-diskussjoni fuq l-Abbozz ta' Liġi li jemenda l-Att dwar l-Awtorita' Maltija dwar l-iStandards u Diversi Liġijiet, tgħaddi biex tiddiskuti l-Abbozz ta' Liġi li jemenda l-Ordinanza dwar il-Ħaddiema tal-Port, liema abbozz kellu jgħaddi qabel il-vaganzi tas-sajf.

Il-Viċi Prim Ministru u Ministru għall-Ġustizzja u l-Intern irrefera għall-Abbozz ta' Liġi li jemenda l-Kostituzzjoni u qal li jekk jintlaħaq ftehim bejn il-partiti politiċi, dan l-abbozz kellu jgħaddi qabel il-vaganzi tas-sajf.

Huwa informa wkoll lill-Kumitat li kien ġie komunikat lill-Oppożizzjoni abbozz draft dwar ir-Ratifika ta' Pattijiet bejn Malta u l-Istati Uniti ta' l-Amerika fuq l-Imbarkazzjoni ta' Bastimenti.

Il-Viċi Prim Ministru u Ministru għall-Ġustizzja u l-Intern informa lill-Kumitat li l-ħsieb tal-Gvern kien li l-Parlament jaġġorna għall-vaganzi tas-sajf fit-18 ta' Lulju.

AFFARIJIET OĦRA

Mr Speaker irrefera għal ħsieb li kien ġie miftiehem f'laqgħat preċedenti sabiex ikun hemm open day fil-Parlament u rrefera għan-notte bianca li se tiġi organizzata fil-Belt Valletta nhar is-Sibt, 6 ta' Ottubru 2007.

Il-Membri qablu li l-Parlament ikun inkluż mal-lista ta' postijiet pubbliċi li jkunu miftuħa għall-pubbliku dakinhar.

Il-Kumitat ġie informat permezz ta' l-Onor David Agius li l-Erbgħa, 18 ta' Lulju, l-aħħar ġurnata tal-Parlament qabel il-vaganzi tas-sajf, il-mobile blood transfusion unit kien se jkun quddiem il-Palazz għall-benefiċċju ta' Membri li jkunu jixtiequ jagħtu d-demm.

Fit-8.03 p.m. il-Kumitat aġġorna għal data li kellha tiġi komunikata aktar tard.

SKRIVAN TAL-KAMRA


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 114

L-Erbgħa, 11 ta' Lulju 2007 fis-7.15 p.m.

L-Onor.

Jason Azzopardi, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 11 ta' Lulju 2007 fis-7.15 p.m. fil-Kamra tal-Kumitati fil-Palazz il-Belt b'din l-aġenda:-

Laqgħa ma' l-E.

T. Antonio Augusto Russo Dias, Ambaxxatur tal-Portugall għal Malta, dwar il-Programm ta' Ħidma tal-Presidenza Portugiża ta' l-Unjoni Ewropea bejn Lulju u Diċembru 2007 u

Affarijiet oħra.


(Rapport Uffiċjali u Rivedut)

L-GĦAXAR PARLAMENT

Laqgħa Nru. 114

L-Erbgħa, 11 ta' Lulju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 114

L-Erbgħa, 11 ta' Lulju, 2007

Il-Kumitat iltaqa' fil-Palazz, il-Belt Valletta, fis-7.25 p.m.

Il-Minuti tal-Laqgħa Nru. 113 li saret nhar il-Ħamis, 5 ta' Lulju 2007, kienu konfermati.

PREŻENTAZZJONI TA' KARTI

THE CHAIRMAN (Onor. Jason Azzopardi): Qiegħed inġib għall-attenzjoni tal-Kumitat ħames riżoluzzjonijiet li ġew adottati mill-Parlament Ewropew f'Lulju ta' din is-sena, fosthom ir-riżoluzzjoni li tirrigwarda l-pjan direzzjonali tal-proċess kostituzzjonali ta' l-Unjoni Ewropea:

Riżoluzzjoni tal-Parlament Ewropew tas-7 ta' Ġunju 2007 dwar l-abbozz ta' deċiżjoni tal-Kummissjoni li jistabbilixxu Dokumenti ta' Strateġija Reġjonali u Programmi Indikattivi Reġjonali għall-Mercosur u għall-Amerka Latina P6_TA-PROV(2007)0233 - adottata fis-7 ta' Lulju 2007;

Riżoluzzjoni tal-Parlament Ewropew tas-7 ta' Ġunju 2007 dwar il-pjan direzzjonali tal-Proċess Kostituzzjonali ta' l-Unjoni (2007/2087(INI)) P6_TA-PROV(2007)0234 - adottata fis-7 ta' Lulju 2007;

Riżoluzzjoni tal-Parlament Ewropew tas-7 ta' Ġunju 2007 dwar il-ħames sessjoni tal-Kunsill tad-Drittijiet tal-Bniedem tan-Nazzjonijiet Uniti (UNHRC) P6_TA-PROV(2007)0235- adottata fis-7 ta' Lulju 2007;

Riżoluzzjoni tal-Parlament Ewropew tas-7 ta' Ġunju 2007 dwar l-istatus soċjali ta' l-artisti (2006/2249(INI)) P6_TA-PROV(2007)0236 - adottata fis-7 ta' Lulju 2007; u

Riżoluzzjoni leġislattiva tal-Parlament Ewropew tas-7 ta' Ġunju 2007 dwar il-proposta għal deċiżjoni tal-Kunsill u tal-Kummissjoni dwar il-konklużjoni tal-Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u l-Federazzjoni Russa, min-naħa l-oħra, sabiex jittieħed kont ta' l-adeżjoni tar-Repubblika tal-Bulgarija u tar-Rumanija fl-Unjoni Ewropea (COM(2007)0138 – C6-0125/2007 – 2007/0048(CNS)) P6_TA-PROV(2007)0219 - adottata fis-7 ta' Lulju 2007.

LAQGĦA MA' L-E.T. ANTONIO AUGUSTO RUSSO DIAS, AMBAXXATUR TAL-PORTUGALL GĦAL MALTA, DWAR IL-PROGRAMM TA' ĦIDMA TAL-PRESIDENZA PORLTUGIŻA TA' L-UNJONI EWROPEA BEJN LULJU U DIĊEMBRU 2007

Fit-8.28 p.m. il-Kumitat aġġorna għal data oħra.


L-GĦAXAR PARLAMENT

LAQGĦA NRU.

L-Erbgħa,11 ta' Lulju 2007.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-7.25 p.m.

L-Onor Jason Azzopardi, President tal-Kumitat, ippresieda.

PREŻENTI: L-Onor Leo Brincat u l-Onor George Vella.

L-Onor Frederick Azzopardi kien preżenti wkoll għal din il-laqgħa.

Preżenti wkoll kien hemm Ms Eleanor Scerri, research analyst mal-Kumitat Permanenti dwar l-Affarijiet Barranin u Ewropej.

Assenti: Il-Ministru għall-Affarijiet Barranin, l-Onor Evarist Bartolo, l-Onor Mario de Marco, l-Onor Jose' Herrera u l-Onor Clyde Puli.

SKUŻAT

L-Onor Michael Asciak kien fuq xogħol parlamentari ieħor.

Il-Minuti tal-laqgħa Nru. 113 li saret fil-5 ta' Lulju, 2007, kienu konfermati.

PREŻENTAZZJONI TA' KARTI

Il-President tal-Kumitat informa lill-Kumitat li l-Iskrivan tal-Kamra kien irċieva mingħand is-Segretarju Ġenerali tal-Parlament Ewropew ħames riżoluzzjonijiet, hawn taħt indikati, li kienu ġew adottati mill-Parlament Ewropew:-

Dokument 535 Riżoluzzjoni tal-Parlament Ewropew tas-7 ta' Ġunju 2007 dwar l-abbozz ta' deċiżjoni tal-Kummissjoni li jistabbilixxu Dokumenti ta" Strateġija Reġjonali u Programmi Indikattivi Reġjonali għall-Mercosur u għall-Amerka Latina P6_TA-PROV(2007)0233 - adottata fis-7 ta' Lulju 2007;

Dokument 536 Riżoluzzjoni tal-Parlament Ewropew tas-7 ta' Ġunju 2007 dwar il-pjan direzzjonali tal-Proċess Kostituzzjonali ta' l-Unjoni (2007/2087(INI)) P6_TA-PROV(2007)0234 - adottata fis-7 ta' Lulju 2007;

Dokument 537 Riżoluzzjoni tal-Parlament Ewropew tas-7 ta' Ġunju 2007 dwar il-ħames sessjoni tal-Kunsill tad-Drittijiet tal-Bniedem tan-Nazzjonijiet Uniti (UNHRC) P6_TA-PROV(2007)0235- adottata fis-7 ta' Lulju 2007;

Dokument 538 Riżoluzzjoni tal-Parlament Ewropew tas-7 ta' Ġunju 2007 dwar l-istatus soċjali ta' l-artisti (2006/2249(INI)) P6_TA-PROV(2007)0236 - adottata fis-7 ta' Lulju 2007; u

Dokument 539 Riżoluzzjoni leġiżlattiva tal-Parlament Ewropew tas-7 ta' Ġunju 2007 dwar il-proposta għal deċiżjoni tal-Kunsill u tal-Kummissjoni dwar il-konklużjoni tal-Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u l-Federazzjoni Russa, min-naħa l-oħra, sabiex jittieħed kont ta'l-adeżjoni tar-Repubblika tal-Bulgarija u tar-Rumanija fl-Unjoni Ewropea (COM(2007)0138 – C6-0125/2007 – 2007/0048(CNS)) P6_TA-PROV(2007)0219 - adottata fis-7 ta' Lulju 2007.

LAQGĦA MA' L-E.T. ANTONIO AUGUSTO RUSSO DIAS, AMBAXXATUR TAL-PORTUGALL GĦAL MALTA, DWAR IL-PROGRAMM TA' ĦIDMA TAL-PRESIDENZA PORTUGIŻA TA' L-UNJONI EWROPEA BEJN LULJU U DIĊEMBRU 2007

Fl-introduzzjoni tiegħu l-Ambaxxatur elenka erba' prijoritajiet li l-Presidenza Portugiża se taħdem fuqhom, jiġifieri:

(i) ir-riforma tat-trattati ta' l-Unjoni Ewropea skond il-mandat li ngħata mill-Kunsill Ewropew li nżamm ġewwa Brussels f'Ġunju 2007;

(ii) l-immodernizzar ta' l-ekonomija u tas-soċjeta' Ewropea billi tingħata spinta lil dawk l-oqsma msemmija fl-iStrateġija ta' Lisbona, fosthom, il-kompetittivita', l- impjiegi, l-enerġija u l-ambjent;

(iii) tisħiħ fl-oqsma tal-liberta', sigurta' u ġustizzja billi, fost ħidmiet oħra, jiġi kumbattut it-terroriżmu u tittieħed azzjoni globali rigward il-migrazzjoni legali u illegali; u

(iv) ir-rwol ta' l-Unjoni Ewropea fix-xena internazzjonali billi, fost oħrajn, jinżamm summit bejn l-Unjoni Ewropea u l-Afrika, tingħata aktar attenzjoni lir- reġjun tal-Mediterran u jissaħħu r-relazzjonijiet ma' l-iStati Uniti ta' l-Amerika u ma' 	sieħba strateġiċi oħra bħalma huma l-Brażil, iċ-Ċina, l-Indja u r-Russja.

Wara kien hemm diskussjoni.

Fit-8.28 p.m. il-Kumitat aġġorna għal data u b'aġenda li tiġi komunikata aktar tard.

SKRIVAN TAL-KUMITAT

PRESIDENT TAL-KUMITAT


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 91

It-Tlieta, 17 ta' Lulju, 2007

L-Onor Clyde Puli, il-President tal-Kumitat dwar l-Affarijiet Soċjali javża li l-Kumitat se jiltaqa' nhar it-Tlieta, 17 ta' Lulju, 2007 fis-7.30 p.m. fil-Kamra tal-Kumitati fil-Palazz il-Belt b'din l-aġenda:-

Diskussjoni dwar il-Voluntary Organizations Act – Laqgħa ma' organizzazzjonijiet voluntarji.

Affarijiet oħra.


(Rapport Uffiċjali u Rivedut)

L-GĦAXAR PARLAMENT

Laqgħa Nru. 91

It-Tlieta, 17 ta' Lulju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 91

It-Tlieta, 17 ta' Lulju, 2007

Il-Kumitat iltaqa' fil-Palazz, il-Belt Valletta, fit-7.40 p.m.

Il-Minuti tal-Laqgħa Nru. 90 li saret nhar il-Tlieta, 3 ta' Lulju 2007, ġew konfermati.

THE CHAIRMAN (Onor. Clyde Puli): Nitlob lil Dr. Maria Sciriha, rappreżentanta mill-Ministeru tal-Familja u Solidarjetà Soċjali, tingħaqad magħna biex tagħmel preżentazzjoni qasira fuq il-liġi mbagħad tippermettielna wkoll nagħmlu xi domandi.

Preżentazzjoni dwar l-Abbozz ta' Ligi Nru 80

Att dwar l-Organizzazzjonijiet Volontarji

Lill-Kumitat tal-Affarijiet Soċjali tal-Parlament

17 ta' Lulju 2007

Introduzzjoni

Illum qegħdin hawn quddiem dan il-Kumitat tal-Parlament sabiex flimkien nagħmlu pass ieħor importanti lejn liġi li tħares u ssostni s-settur volontarju, liġi li ilha mistennija mill-għaqdiet volontarji ta' dan il-pajjiz.

Is-settur volontarju jirrappreżenta element kruċjali fl-iżvilupp ta' soċjeta demokratika u fil-ħolqien ta' soċjeta li ma tħalli barra lil ħadd.

Żgur li hemm qbil li ħafna minn dak li jwettaq is-settur volontarju ma jistax jagħmlu l-iStat.

Dawk kollha li jaħdmu f'dan is-settur qegħdin dejjem jifirxu l-għeruq tal-valur tas-solidarjetà fis-soċjeta b'mod li kulħadd jagħti s-sehem tiegħu biex ikun ta' spalla għal min ikun f'diffikulta.

Għaldaqstant dan is-settur għandu rwol ċentrali fl-iżvilupp tas-soċjetà ċivili sabiex din tieħu bixra aktar qawwija biswit il-Gvern.

L-għanijiet prinċipali ta' dan l-abbozz ta' liġi huma li jkun hemm qafas legali li jkompli jsaħħaħ u jagħti direzzjoni li dan is-settur hekk importanti u li jinħolqu aktar opportunitajiet għall-organizzazzjonijiet volontarji, għall-membri tagħhom, kif ukoll għal dawk il-persuni numerużi li jibbenefikaw mill-attivitajiet ta' l-għaqdiet volontarji.

Bla dubju, f'pajjiżna s-settur volontarju huwa mifrux sew.

Naraw għaqdiet volontarji f'diversi oqsma fosthom dawk soċjali, edukattivi, ambjentali, kulturali, reliġjużi u sportivi fost oħrajn.

Għal ħafna snin, il-volontarjat kien imżewwaq b'ħidma diversa u mifruxa fuq attivitajiet varji u żgur li din il-ħidma ħalliet impatt pożittiv ħafna fuq is-soċjeta` tagħna.

Meta nbeda dan l-proġett biex titfassal din il-liġi, il-ħsieb kien li jkun hemm liġi waħda li tagħti kemm il-personalita` ġuridika lill-forom differenti ta' għaqdiet kif ukoll li tipprovdi għall-benefiċċji, għat-trasparenza u għall-kontabilita` li huma tant importanti għal dan is-settur.

Fil-fatt oriġinarjament kienet ġiet imfassla liġi waħda.

Pero` irriżulta li din kienet ikkomplikata u diffiċli biex titħaddem.

Għaldaqstant ittieħdet id-deċiżjoni li l-qafas legali jerġa' jinkiteb mill-ġdid u dan il-proġett jinqasam fi tnejn sabiex il-liġi ssir waħda li tkun tiftiehem u tkun flessibbli kemm jista jkun.

Fil-fatt, fil-Parlament ġew ippreżentati żewġ abbozzi ta' liġi.

Ġie ppreżentat dan l-Abbozz Nru. 80 immirat speċifikament għas-settur volontarju u l-Abbozz Nru. 79 b'emendi għall-Kodiċi Ċivili li jittratta dwar il-personalita` ġuridika u l-istrutturi legali, bħalma huma l-fondazzjonijiet u l-assoċjazzjonijiet.

M'hemmx dubju li dawn iż-żewġ liġijiet se jimlew il-vojt li kellna sa' llum fis-sistema legali Maltija.

Dan għaliex s'issa ma kienetx teżisti liġi li tipprovdi dwar personalita` ġuridika u lanqas liġi li tagħti lok għar-reġistrazzjoni ta' l-għaqdiet volontarji u għar-rikonoxximent tal-ħtiġijiet tagħhom.

Il-Publikazzjoni tal-White Paper u l-Konsultazzjoni mas-Settur Volontarju

Pass importanti ħafna fil-mixja li waslitna hawnhekk illum sar fl-Lulju ta' l-2005, meta l-Ministru għall-Familja u Solidarjetà Soċjali ppubblikat l-White Paper bit-titolu "Insahhu l-Volontarjat", li pproponiet qafas li seta' jgħin lill-organizzazzjonijiet volontarji jkollhom rwol akbar fis-soċjeta tagħna.

Għalkemm mhijiex ħaġa daqstant komuni, din il-White Paper ġiet ippubblikata bi proposta għal abbozz ta' liġi mehmuż maghha.

Dan sar bl-intenzjoni u bil-konvinzjoni li kellu jiġi faċilitat dibattitu nazzjonali dwar materji relevanti għas-settur volontarju u għalhekk jiġu nkoraġġiti aktar dawk kollha li huma interessati u li għandhom dan is-settur għal qalbhom.

Bi pjaċir wieħed jista' jgħid li dan l-iskop intlaħaq.

Fil-fatt, l-White Paper qajmet l-interess ta' ħafna għaqdiet volontarji, kumitati u ta' volontiera fuq bażi personali, u dawn kollha taw ir-reazzjonijiet tagħhom.

Irċevejna anke reazzjonijiet mingħand oħrajn li m'humiex neċessarjament involuti f'dan is-settur.

Tant kien hemm interess li oriġinarjament il-perijodu ta' konsultazzjoni kellu jkun sa l-aħħar ta' Ottubru ta' l-2005, imma wara bosta talbiet minn numru ta' għaqdiet sabiex jiġi estiż il-perijodu ta' konsultazzjoni, għax riedu iżjed żmien sabiex jixtarru l-proposta fil-White Paper, il-perijodu ta' konsultazzjoni kien ġie estiż sa' l-aħħar ta' Novembru 2005.

Saru wkoll xi laqgħat pubbliċi ta' konsultazzjoni kemm f'Malta kif ukoll f'Għawdex sabiex kemm jista' jkun tkun faċli għal kulħadd iwasslilna r-reazzjonijiet tiegħu.

In-numru ta' reazzjonijiet li wasslu l-Ministeru għall-Familja u Solidarjetà Soċjali kien kbir u jista' jingħad li l-konsultazzjoni għadha ma waqfitx anke sa reċenti ħafna, għaliex proprju sal-ġimgħa l-oħra konna għadna għaddejjin bil-laqgħat ta' konsultazzjoni u diskussjoni dwar dan l-Abbozz 80 li dwaru qegħdin hawn illum.

Il-kummenti u r-reazzjonijiet kienu varjati ħafna fil-kontenut tagħhom.… bla dubju xhieda ta' kemm hu vast u diversifikat dan is-settur.

Kien hemm min qabel kompletament mal-proposta oriġinali li kienet ġiet ippreżentata mal-White Paper.

Kien hemm oħrajn li esprimew il-fehma li kellhom jinbidlu xi affarijiet jew xi partijiet mill-abbozz.

Kull kumment li sar kemm jekk intbagħat direttament il-Ministeru għall-Familja u Solidarjetà Soċjali, kif ukoll dawk ir-reazzjonijiet li dehru fil-gazzetti jew intqalu fuq il-mezzi tax-xandir ġew mixtarra u kkunsidrati bir-reqqa.

Dawk is-suġġerimenti li kienu fl-interess tas-settur volontarju in ġenerali tas-soċjeta` Maltija, intlaqgħu.

Sabiex nagħti ftit eżempju ta' xi kummenti li ntlaqgħu u ġew mibdula mill-proposta oriġinali u li insibu f'dan l-abbozz hemm:

(a) il-ħatra tal-Kummissarju għal l-Organizzazzjonijiet Volontarji ser issir mill-Ministru b'konsultazzjoni ma' dan il-Kumitat fejn fil-proposta oriġinali din il-ħatra kienet issir mill-Ministru waħdu;

(b) id-dmirijiet kollha tal-Kummissarju ġew riveduti sabiex jiġi żgurat li kull deċiżjoni li huwa jieħu tkun soġġetta għal appell quddiem il-Bord ta' Appell;

(c) ġiet aċċettata l-proposta ta' xi għaqdiet volontarji li f'ċertu ċirkostanzi ħassew li l-Kummissarju kellu jitkellem magħhom l-ewwel qabel ma jippubblika xi dokument dwarhom.

L-Abbozz 80 jmur il-bogħod aktar minn hekk u f'dan l-abbozz ta' liġi żdiedet ukoll li jekk ma jintlaħaqx ftehim bejn il-Kummissarju u l-għaqda volontarja konċernata, il-Kummissarju irid imur quddiem il-Bord ta' Appell sabiex ikun dan il-Bord li jiddeċiedi jekk il-Kummissarju għandux jippubblika dak l-istatement dwar xi għaqda partikolari;

(d) twessat it-tifsira ta' skop soċjali;

(e) ġiet emendata t-tifsira ta' organizzazzjoni volontarja sabiex din tirrifletti l-kummenti li waslulna;

(f) inbidel il-mod ta' kif jinħatru l-membri tal-Kunsill għas-Settur Volontarju sabiex f'dan l-abbozz issa insibu li l-Ministru tista' biss taħtar minn fost dawk il-membri li jiġu nominati mis-settur volontarju nnifsu;

(ġ) iddaħħal provvediment speċifiku li jittratta dwar dawk l-organizzazzjonijiet li huma hekk imsejħa temporanji, jiġifieri dawk l-organizzazzjonijiet li jiġu imwaqqfa għal perijodu qasir sakemm jinlaħaq l-għan li huma jkunu ġew imwaqqfa għalih;

(h) żdiedu provvedimenti li jittrattaw dwar l-awtonomija u l-indipendenza ta' l-organizzazzjonijiet volontarji u anke tal-Kummissarju nnifsu;

(i) daħlet fis-seħħ, sistema ġdida ta' fast track enrolment għal dawk l-organizzazzjonijiet li huma diġa' regolati minn xi regolatur ieħor bil-għan li jiġi evitat duplikazzjoni ta' xogħol u titnaqqas il-burokrazija kemm jista' jkun.

Dawn huma l-emendi kollha li naraw f'dan l-Abbozz 80 b'riżultat ta' din il-konsultazzjoni wara l-pubblikazzjoni tal-White Paper.

Irrid ngħid ukoll li qabel ma ppubblikajna dan l-abbozz ta' liġi, konna kkonsultajna wkoll mas-Sur Douglas Rutzen, il-President taċ-Centru Internazzjonali dwar il-Leġislazzjoni Not-For-Profit.

Is-Sur Rutzen kien mistieden biex jiġi Malta aktar qabel mill-NGO Legislation Working Group u kien ta' kontribut qawwi u siewi sabiex għandna l-abbozz li għandna quddiem il-Parlament illum.

Id-Dibattitu fil-Parlament

Fit-8 ta' Jannar ta' din is-sena ingħata bidu għad-diskussjoni fil-Parlament fuq dan l-Abbozz 80.

Id-diskussjoni ħadet bosta seduti fejn assistejna għal kontribuzzjonijiet miż-żewġ naħat tal-Kamra.

F'dan l-istadju, din il-liġi għaddiet b'mod unanimu b'vot favur miż-żewġ naħat tal-Kamra għaliex it-tnejn irrikonoxxew l-impenn u l-kontribut validu li jagħti s-settur volontarju.

Fis-seduta ta' l-14 ta' April 2007, il-Ministru għall-Familja u Solidarjetà Soċjali qalet li "biex il-konsultazzjoni tkun sħiħa u far reaching u s-soċjeta ċivili tagħna verament ikollha l-opportunita li ssemma leħinha, jien diġa' wassalt ix-xewqa tiegħi lill-President tal-Kumitat Permanenti dwar l-Affarijiet Soċjali ta' dan il-Parlament, l-Onor Clyde Puli, li għaqdiet volontarji jiġu mistiedna għal seduti li jsiru fi ħdan il-kumitat sabiex hemmhekk inkomplu nisimgħu l-fehma tagħhom qabel ma ngħaddu għall-istadju ta' kumitat ta' dan l-abbozz ta' liġi.".

Dan huwa proprju l-iskop ta' din il-laqgħa hawnhekk illum.

Xi Għaqdiet Volontarji li Kien Baqalhom xi Diverġenzi

Ħaġa li ħarġet ċara matul il-konsultazzjoni dwar dan l-Abbozz 80, kienet il-varjeta fil-kontenut tal-kummenti u reazzjonijiet li rċevejna.

Jekk xejn din id-diversita` żgur li hija xhieda ta' kemm hu vast u diversifikat dan is-settur.

Kellna min qabel kompletament ma' dak li kien hemm fil-proposta oriġinali mehmuża mal-White Paper.

Kien hemm oħrajn li esprimew il-fehma li għandna nbiddlu xi affarijiet jew xi partijiet minn din il-liġi.

Kien hemm xi għaqdiet partikolari li anke bit-tibdiliet li daħħalna wara l-perijodu uffiċċjali ta' konsultazzjoni, xtaqu li jaraw xi emendi oħra introdotti fil-liġi.

Fil-fatt proprju sal-ġimgħa l-oħra, il-Ministeru għall-Familja u Solidarjetà Soċjali kompla jiltaqa' ma dawn l-għaqdiet partikolari li għad għandhom xi diverġenzi ma' dak li jidher f'dan l-abbozz sabiex ikompli jiġi spjegat dan l-abbozz u sabiex niddiskutu l-idejat li huma għandhom.

Nista ngħid li jidher li ntlaħaq qbil fuq il-principji kollha li għandhom jiddaħħlu fil-liġi, madanakollu għad fadal xi diverġenza żgħar fuq it-terminu ta' żmien li fihom iridu jiġu attwati dawn il-principji.

Irrid ngħid li kien hemm rappreżentanti ta' l-għaqdiet li aċċettaw l-ispjegazzjoni u fehmu eżattament x'kien hemm wara.

Kien hemm dawk li stqarrew li fehmu xi affarijiet b'mod differenti.

Anke fejn kien hemm xi interpretazzjonijiet li urew li d-drafting tal-liġi seta ma kienx wieħed car daqskemm mixtieq, saru emendi sabiex jitneħħew xi dubbji li seta kien hemm.

Nistgħu niġbru l-issues li kien għad fadal pendenti hekk kif ġej:

(a) l-aspett volontarju ta' għaqda volontarja jrid jiġi enfasizzat aktar;

(b) xi deċiżjonijiet meħuda mill-Kummissarju għall-Organizzazzjonijiet Volontarji għandhom jittieħdu flimkien ma' grupp żgħir ta' nies indipendenti minnu sabiex tiġi żgurata aktar trasparenza fid-deċizjonijiet li jingħataw mill-istess Kummissarju;

(ċ) l-għaqdiet volontarji m'għandhomx jiġu iskritti jekk huma State dependent.

THE CHAIRMAN: Jiġifieri nifhem illi d-diskussjoni baqgħet għaddejja u bażikament xi ftit jew wisq kien hemm qbil fuq il-prinċipji.

DOLORES CRISTINA (Ministru tal-Familja u Solidarjetà Soċjali): Iva, d-diskussjoni baqgħet għaddejja.

Però illum irridu nħarsu eżattament għalfejn qegħdin hawn.

Din hija laqgħa ta' konsultazzjoni, allura aħna qegħdin hawnhekk biex inkomplu nisimgħu x'għandhom jgħidulna dawk li huma preżenti.

Ma jfissirx illi b'xi mod jew ieħor bilfors ilkoll irridu naqblu f'dak li jingħad.

Fl-aħħar mill-aħħar ikun hemm stadji ta' kumitat fejn aħna, bħala membri tal-Kamra tal-Parlament, infettqu u verament niddiskutu l-liġi fil-fond.

U m'għandix dubju li l-fehmiet ta' kulħadd jiġu fuq il-mejda hemmhekk.

Imma naħseb aħjar ma naħlux aktar ħin u nisimgħu eżattament x'għandhom x'jgħidu r-rappreżentanti li hawn preżenti llum.

THE CHAIRMAN: Ippermettieli nsejjaħ rappreżentant jew rappreżentanta ta' l-NGO Legislation Working Group, biex jagħti l-pożizzjoni tal-grupp.

PATRICIA CAMILLERI (President ta' l-NGO Legislation Working Group): Nixtieq nistaqsi jekk irċevejtux l-aħħar e-mail tagħna fuq l-aħħar punti li għamilna.

THE CHAIRMAN: Lil min qed tistaqsi?

PATRICIA CAMILLERI: Qed nistaqsi lil Dr. Sciriha.

DR. MARIA SCIRIHA: Nikkonferma li rċevejt l-e-mail tagħkom.

Kif spjegajt anke fid-diskors qasir li għamilt, fil-prinċipju naqblu .....

DOLORES CRISTINA: Naħseb jekk hu possibbli, aħjar taqraw il-kontenut ta' l-e-mail għall-benefiċċju ta' dawk kollha li ma jafux x'fiha l-e-mail.

PATRICIA CAMILLERI: F'dik l-e-mail konna ktibna dawk l-aħħar punti fejn kellna daqsxejn ta' diffikultà.

THE CHAIRMAN: L-Onor.

MARIE LOUISE COLEIRO PRECA: Naf li kien hemm amalgamazzjoni ta' att sostanzjali ta' NGOs flimkien biex iffurmaw l-NGO Legislation Working Group.

Imma biex forsi anke nkunu aktar preċiżi, b'liema mod saret il-konsultazzjoni?

Biex ngħid hekk, din il-laqgħa tal-lum, jien kont il-Prima Donna tagħha, meta fl-intervent tiegħi fil-Parlament minħabba d-diversi affarijiet li kienu qegħdin jaslu minn NGOs differenti, kien jidher ċar li minkejja we are all for - jiġifieri kemm l-Oppożizzjoni, il-Gvern, kif ukoll l-NGOs infushom – lkoll konna xtaqna li mmorru 'il quddiem b'leġislazzjoni tajba.

Il-fatt li kien għad hemm dawn iċ-ċertu diskrepanzi fuq punti fundamentali, ma kienux sempliċement trivjali.

Niftakar li f'isem l-Oppożizzjoni kont issuġġerejt, li ssir laqgħa ta' din ix-xorta.

Jiena naħseb li huwa mportanti għalina lkoll biex nifhmu, minħabba li qed jintqal li minn meta ngħalaq it-tieni stadju jew it-Tieni Qari tal-Liġi baqgħu jsiru konsultazzjonijiet u issa wkoll qed jiġi relevat li kien hemm xi e-mail, għalhekk tridu twaddbuna ftit fl-istampa ħalli nkunu qegħdin nifhmu tajjeb aħna bħala membri ta' l-Oppożizzjoni fuq dan il-Kumitat, biex imbagħad inkunu nistgħu wkoll inkunu f'qagħda .…

Għax fl-aħħar mill-aħħar is-suġġeriment li għamilt jien f'isem l-Oppożizzjoni kien proprju biex din tkun owned u trid tkun owned mhux minnha l-parlamentari jew mill-partiti politiċi f'dan il-Parlament, imma fl-aħħar mill-aħħar trid tkun għodda effiċjenti ta' l-NGOs li hawn f'dan il-pajjiż u li qed tagħti dan il-kontribut qawwi u mixtieq.

Anzi grazzi għal ħin ta' dan il-kontribut.

U b'hekk allura aħna nkunu f'qagħda aħjar li meta niġu fil-fażi fejn se nerġgħu niddiskutu din il-liġi - probabbilment fil-Kumitat ta' l-Abbozzi - inkunu nafu fejn qegħdin.

THE CHAIRMAN: Nistgħu nkunu nafu il-kontenut ta' din l-e-mail?

DOLORES CRISTINA: Qabel ngħaddu għall-kontenut ta' l-e-mail naħseb aħjar nibda billi nwieġeb il-mistoqsija ta' l-Onor.

Wara li kellna t-Tieni Qari fil-Parlament, kien hemm numru ta' NGOs illi talbu li jkollhom laqgħa mal-Ministeru - mhux neċessarjament miegħi, għalkemm jiena ltqajt ma' numru minnhom ukoll - imma anke ma' Dr. Sciriha u ma' Dr. Ganado - li naħseb aħjar javviċina l-mejda bil-permess taċ-chairman għaliex għandu kontribut x'jagħti hawnhekk.

DOLORES CRISTINA: Iddiskutejna l-punti varji li deher li wħud mill-NGOs – mill-għaqdiet volontarji - ma kienux kuntenti bihom hekk kif wasal l-abbozz tal-liġi fit-Tieni Qari.

Nixtieq ngħid illi tkellimt ma' NGO partikolari li kien hemm ammissjoni li r-rimarki li saru anke fil-gazzetti pubbliċi, ma kienux abbażi ta' l-abbozz ta' liġi kif tela' għat-Tieni Qari, imma kienu abbażi tal-white paper.

Issa bejn il-white paper u bejn l-abbozz kien hemm baħar jaqsam.

Jiġifieri attwalment kellna NGO li lanqas kienet irrealizzat li ħafna mill-proposti li kienet għamlet hi, kienu taken on board.

Affarijiet illi jiġru, ma jimpurtax u hemmhekk konna ċċarajna l-punt.

Ma' għaqdiet oħra – u hawnhekk nixtieq nagħmel punt kruċjali – ir-rappreżentanza li għandna hawnhekk illum bl-ebda mod ma xxellef parti min-numru kbir enormi ta' għaqdiet volontarji li għandna f'dan il-pajjiż.

Jiġifieri hawnhekk illum għandna rappreżentanza li ma jidhirlix li kienet magħżula minnha, imma naħseb huma stess urew ix-xewqa li jkunu hawnhekk.

U rridu niftakru li hemm barra għandna mijiet kbar jekk mhux iktar, ta' għaqdiet volontarji li mhumiex rappreżentanti hawn, la ndividwalment u lanqas kollettivament għax forsi ma jagħmlu l-ebda parti minn Federazzjoni jew Assoċjazzjoni jew whatever biex isemmgħu leħinhom illum.

Imma dawk illi mertu tagħhom talbu laqgħa, il-laqgħa saret, iddiskutejna, ma kienx hemm qbil fuq kollox imma kien hemm punti kruċjali li naħseb inftehemu miż-żewġ naħat.

U allura jekk wieħed iħares lejn il-proposti li saru minn dawn l-għaqdiet tul dawn il-laqgħat li saru fix-xhur li għaddew, ħafna minn dawn il-proposti ntellgħuhom bħala emendi meta naslu għal stadju ta' kumitat.

Per eżempju, punt kruċjali li deherli li ntlaħaq ftehim fuqu, kien tal-Kummissarju.

Spjegajna li aħna ma nistgħux inħarsu lejn l-għaqdiet volontarji biss imma rridu nħarsu wkoll lejn il-pubbliku hemm barra u lejn dawk li jibbenefikaw mis-servizzi li jingħataw mill-għaqdiet volontarji tagħna.

U anke for the sake ta' logistics partikolarment, ta' effiċjenza u ta' affarijiet li joħorġu mil-liġi stess, l-idea li jkollok Kummissarju kienet tagħmel ħafna sens, kienet għaqlija.

Għaliex hemm bżonn persuna li tiffoka full-time fuq l-enrolment ta' l-għaqdiet, li tikkonsulta mal-Kunsill, li tieħu deċiżjonijiet illi jekk ma jkunx hemm persuna waħda partikolarment iffukata, allura jista' ikun jkun hemm telfien ta' ħin li mbagħad jiġi anke kontro-produttiv u jiġi kontra l-liġi kif inhi stabbilità.

Jiena hemmhekk deherli li ma kellniex problemi, però għamilna bosta emendi wkoll fejn jidħlu l-funzjonijiet tal-Kummissarju, partikolarment kif il-Kummissarju jikkonsulta mal-kunsill u affarijiet oħra.

Hemmhekk qbilna wkoll.

Kien hemm punti oħra li qbilna dwarhom, ħassarna ċertu klawsoli u daħħalna emendi f'postijiet oħra.

Il-punt li qed tagħmel Mrs. Camilleri hu fejn jidħlu – jekk m'inix sejra żball, imma għandek l-e-mail biex taqraha – dawk l-għaqdiet li huma, biex ngħidu hekk, taħt influwenza governattiva jew ta' l-istat.

Hemmhekk kien għad baqa' xi punt illi l-Legislation Working Group ma qabilx, għalkemm nixtieq ngħid illi għaqdiet oħrajn li huma rappreżentati hawn illum kellhom opinonijiet differenti.

Imma dak imbagħad l-opinjonijiet tagħhom isemmgħuhom huma meta jiġu minflok Mrs. Camilleri.

PATRICIA CAMILLERI: Point four ta' l-e-mail li bagħat.

Naħseb fid-draft ta' qabel kien hemm il-kelma "existing" u mbagħad tħalliet barra .....

DR. MAX GANADO: Kien hemm diskussjoni sħiħa dwar il-poteri ta' l-istat fil-kontest ta' entitajiet volontarji.

Qed ngħid hekk għax hemm diverġenza enormi jekk jistax ikun hemm għaqda volontarja li għandha nfluwenza fl-istat għax l-istat għandu dritt li jinnomina r-rappreżentanti.

L-iktar diskussjonijiet ikkumplikati kienu dwar kif se tbiddel il-viżjoni ta' dan is-settur.

Jekk taqlax l-istat kompletament mis-settur jew tħalli l-istat però daqsxejn mal-ġenb.

Jiġifieri fejn tagħmel il-linja.

U d-diskussjoni kienet jekk tikkrea perijodu ta' żmien għal dawk li jeżistu li llum huma b'amministraturi nominati mill-gvern jew inkella se teliminahom kompletament.

U allura tgħid: mela minn issa 'il quddiem ma tistax tirreġistra dawn l-entitajiet għaliex għandhom influwenza tal-gvern.

Jew inkella tgħid hemm perijodu ta' żmien u jkun hemm transition period biex tneħħi l-influwenza tal-gvern f'dawn l-għaqdiet.

THE CHAIRMAN: Jiġifieri l-gvern qiegħed jgħid li għandu jagħmel transition period?

DR. GANADO: Hekk hu, jiġifieri hemm dawn iż-żewġ possibbiltajiet.

Kif inhi llum il-liġi tħalli li jkun hemm enrolled entitajiet fejn il-gvern għandu l-poter li jinnomina l-amministraturi.

THE CHAIRMAN: U intom x'qegħdin tgħidu Mrs. Camilleri?

Taċċettawha din?

CAMILLERI: Qed nissuġġerixxu transition period.

THE CHAIRMAN: Jiġifieri taqblu mat-transition period.

ONOR MARIE LOUISE COLEIRO PRECA: Meta Dr Ganado qed jgħid il-gvern ikollu nfluwenza, jiġifieri li jkollu dritt li jaħtar amministratur or else jgħin lil dik l-NGO billi jagħtiha per eżempju administrator jew xi tip ta' personnel?

DR. MAX GANADO: Mhux għajnuna jew flus.

Hija kwestjoni li jaħtar diretturi.

MARIE LOUISE COLEIRO PRECA: Ma jistax ikun public funded NGOs.

Nistgħu nagħtu isem lil uħud minn dawn l-għaqdiet?

Għax naħseb inkunu iktar ċari .… Per eżempju għandek Fondazzjoni Patrimonju Malti, Community Chest Fund, Richmond Foundation, il-Vincenzo Buġeja Conservatorio u aktarx hemm Sir Temi Zammit ta' l-Università.

Dawk l-iktar li jiġu to mind.

Per eżempju, jekk inħarsu lejn l-istatut tar-Richmond foundation, il-gvern jappunta tlieta mit-12-il membru.

Għandek oħrajn li għandhom numru ikbar, jiġifieri li hemm maġġoranza.

Meta konna qegħdin nitkellmu, l-idea kienet – jien l-ewwel waħda – li meta qed insemmu għaqdiet, organizzazzjonijiet li taw u qed jagħtu kontribut kbir lis-soċjetà Maltija, dan ma tistax f'daqqa waħda tgħidilhom: intom m'intomx eliġibbli, barra.

L-idea kienet li nagħtu a transition period illi huma either they fall in line u jsiru konformi, jew inkella jieħdu d-deċiżjoni tagħhom u ma jiġux enrolled.

Il-verità hi li kulħadd għandu dritt, kull għaqda tista' ma tiġix enrolled.

Jiena nista' nagħżel li ma niġix enrolled.

Il-problema li nara jien – biex ngħid il-verità - hi li iktar ma jkollok enrollment mir-registration iktar għandek regulation, iktar għandek accountability.

Għaliex waħda mill-affarijiet li nitkellmu fuqha fil-liġi hija accountability.

Meta konna madwar mejda jiena tfajtha bħala a compromise solution.

Ħa nagħmlu a transition period, five years għal dawk li għandhom minority u ten years għall-oħrajn.

Bosta mill-għaqdiet ġew b'termini differenti.

Jiġifieri minn semma' erba' snin, minn semma' tliet snin, min semma' sentejn u min semma' sena.

Però il-konċett huwa aċċettat illi jkun hemm a transition period illi fl-opinjoni tiegħi hi l-iktar ħaġa mportanti.

Biex mhux kif tidħol fis-seħħ il-liġi, f'daqqa waħda lil uħud mill-organisations, li, nirrepeti, taw u qed jagħtu kontribut tgħidilhom: Intom barra.

Tista' forsi taqra l-e-mail?

DR. MAX GANADO: Biex nispjega, kien hemm daqsxejn drafting ta' soluzzjonijiet biex wieħed ikun jista' jaħdem fuqha propju.

L-idea kienet li għandek żewġ transition periods.

L-ewwel il-gvern li għandu maġġoranza ssir f'minoranza, allura d-diretturi ta' l-għaqdiet ikunu ndipendenti mill-gvern u nominati minn persuni mhux mill-gvern.

Allura se ġġib l-influwenza tal-gvern għall-influwenza minoritarja.

U wara erba' jew għaxar snin jew skond ma jiġi deċiż, imbagħad l-ebda wieħed mill-amministraturi ma jkun nominat mill-gvern.

Issa hawnhekk il-fatt li ntlaħaq ftehim fuq il-prinċipju kif qalet il-Ministru, huwa mportanti għax hemm kambjament ta' viżjoni.

Il-viżjoni issa qegħda lejn sitwazzjoni fejn il-gvern jasal - wara ċertu perijodu - illi ma jinnominax persuni fuq dawn l-għaqdiet non-profit jew volontarji.

Sar kompletament diffiċli li l-gvern ma jistax jagħmel ftehim ta' funding jew ftehim ta' support mod ieħor kuntrattwalment.

Però ċertament bil-metodu li tappunta lin-nies fuq il-bord ta' l-amministraturi, dik il-metodoloġija titneħħa darba għal dejjem.

Ovvjament se jkollok – kif qalet il-ministru – ċertu vittmi tagħha din.

Għax min imbagħad ma jemendax l-istatut u jneħħi l-poter tal-gvern – cioè fl-aħħar mill-aħħar, il-gvern għandu l-poter li jneħħi dan il-poter - allura mbagħad dawn l-għaqdiet jitneħħew minn enrolled organizations.

U hekk allura jkollok il-prinċipju tas-settur kif promoss mill-għaqdiet, li jkun kompletament privat.

Allura hemm qbil totali fuq il-prinċipju però kif tasal għall-metodoloġija għal dawk li jeżistu, għad trid tiġi mfassla fid-dettall.

U jidher li d-diverġenzi huma żgħar.

THE CHAIRMAN: Mrs. Camilleri apparti dan, hemm xi oġġezzjonijiet oħra?

THE CHAIRMAN: Jiġifieri hawnhekk qed naqblu fuq prinċipju ta' tant perijodu ta' transizzjoni.

Hemm xi oġġezzjonijiet fuq xi punti oħra minn naħa tagħkom?

PATRICIA CAMILLERI: Xtaqt inkun ċara fuq l-approach tal-Legislation Working Group.

Nixtieq ngħid ukoll li in-ġenerali, forsi meta bdejna xtaqtna leġislazzjoni inqas regolatorja u forsi iżjed iffukata fuq l-iżvilupp tas-settur.

Però nħossu li bejnietna rnexxielna nikkreaw liġi li tista' tkun ta' benefiċċju għas-settur.

Ma kien ebda rikjesta ta' bidla jew amendament li sar b'kapriċċ, iżda kollu kien frott ta' riċerka u diskussjonijet twal.

Staqsejna opinjonijiet ta' esperti barranin, mentri dejjem żammejna f'moħħna l-kontest Malti.

Il-prinċipju ewlieni ta' indipendenza mill-gvern issa huwa nkluż u enshrined fil-liġi.

Se jkun hemm perijodu ta' transizzjoni għal dawk il-gruppi li għandhom maġġoranza ta' kontijiet fil-gvern.

Aħna dejjem ħarisna lejn il-kwadru l-kbir u l-long term.

Sinċerament nisperaw li issa l-Att jista' jgħaddi mill-proċess parlamentari biex is-settur jista' jikber u s-civil society hawn Malta tista' tiżviluppa kif xieraq f'pajjiż demokratiku.

THE CHAIRMAN: Grazzi.

DOLORES CRISTINA: Naħseb huwa xieraq illi anke minn naħa tagħna nuru apprezzament għax-xogħol kollu li sar mill-għaqdiet volontarji.

Naħseb qatt ma kelli kuntatt ma' liġi fejn rajt entużjażmu, impenn u dedikazzjoni.

Qed ngħidha b'mod leġġer illi kultant ħbatna ras ma' xulxin, imma naħseb fl-aħħar mill-aħħar wasalna with a very good look.

Bla dubju ta' xejn mhijiex liġi perfetta għax ebda liġi m'hi hekk.

Imma kif qalet Mrs. Camilleri, naħseb illi hija liġi li hija more than welcome f'dan il-pajjiż u li se tgħin lis-settur volontarju.

Xtaqt nipproponi wkoll - però ovvjament hawnhekk inkun irrid l-appoġġ ta' l-Oppożizzjoni – li jekk hu possibbli anke nsibu ħin minn meta l-Parlament jidħol fir-recess għal qabel ma nerġgħu niġu f'Settembru biex niltaqgħu biex imbagħad meta nidħlu lura f'Settembru kemm nagħmlu t-Tielet Qari u allura l-liġi tidħol fis-seħħ mingħajr aktar dewmien.

Ix-xewqa tiegħi kienet li tidħol fis-seħħ qabel ma nieqfu, però sfortunatament l-aġenda tal-Parlament mhijiex taħt il-kontroll tagħna.

L-uniku ħaġa li nista' noffri hawnhekk hija li forsi niltaqgħu fis-sajf u nkunu nistgħu ngħadduha minn stadju ta' kumitat.

THE CHAIRMAN: L-Onor.

MARIE LOUISE COLEIRO PRECA: Jiena ma naħsibx li se jkun hemm diffikultà.

Jiena nista' ngħid li I'm very willing.

Nidħlu kemm hemm bżonn ħalli kif nerġgħu lura, jekk Alla jrid mir-recess tas-sajf, tkun tista' tgħaddi mit-Tielet Qari.

Jiġifieri nistgħu nagħmlu kif ħdimna fuq il-liġi tal-Foster Care.

Anke jekk nibdew minn filgħodu biex inkunu nistgħu ngħidu li hemm liġi oħra soċjali li tagħmel unur lill-kodiċi tagħna, kif ukoll tagħmel unur lill-NGOs li jagħtu ħafna u ħafna xogħol siewi fl-aħjar interess tad-diversi kategoriji fil-poplu tagħna.

Ovvjament nirranġa mal-whip u jiena minn naħa tiegħi I'm on board definitely.

THE CHAIRMAN: Grazzi.

Insejjaħ issa lir-rappreżentanta tan-National Council of Women.

Għidilna l-pożizzjoni tagħkom, inkluż bid-diskussjonijiet tal-lum.

Doreen MICALLEF (President tan-National Council of Women): Il-pożizzjoni tagħna hija li pjuttost naqblu ma' kollox ħlief għal xi rqaqat li ddiskutejna ma' Dr. Sciriha l-ġimgħa li għaddiet.

Xtaqna li klawsola 3, per eżempju, punt nru.

5 tiġi mneħħija totalment u li klawsola 19 .… (Interuzzjonijiet)

DOLORES CRISTINA: Jiena ma nafx jekk forsi tkellimtux dwar din il-proposta ma' Dr. Sciriha u ma' Dr. Ganado, però jiena l-ewwel darba li qed nismagħha.

Jiġifieri fejn jissemmew it-Trusts?

DR MARIA SCIRIHA: Ippermettili niċċara xi ħaġa.

Is-Sinjura Micallef qed tirriferi għal klawsola ġdida li qegħdin naħdmu flimkien, fejn se jiddaħħal dan il-prinċipju…

DR MARIA SCIRIHA: Le, din il-parti mhux se ssibha fl-abbozz għax hija parti mid-diskussjonijiet li kellna fejn qed jiġi stabilit il-prinċipju, dak li għadna kif spjegajna.

Din hi diskussjoni dwar dawk l-organizzazzjonijiet li ma jkollhomx x'jaqsmu ma' l-istat biex niftehmu.

U fil-proposta, meta bdejna naħdmu l-working document, hemm definizzjoni – jekk nista' insejħilha hekk – dwar x'inhu l-istat.

U qegħdin ngħidu li l-istat huwa l-Gvern ta' Malta u bil-Kunsilli Lokali u l-Korpi Statutorji u l-Aġenziji Pubbliċi u dan kollu.

MARIE LOUISE COLEIRO PRECA: Biex nikkonferma dak li qed tgħidu, din hi emenda għall-artikolu 2 Definizzjonijiet, fejn hemm definizzjoni ta' stat?

DR MARIA SCIRIHA: Le, qegħdin naħdmu fuq artikolu ġdid illi jdaħħal dawn il-prinċipji li hawn qbil dwarhom.

Jiġifieri m'għandux x'jaqsam ma' artikolu 2 li huwa tifsiriet.

MARIE LOUISE COLEIRO PRECA: Jiena qed nifhem li se jiġu ppreżentati bħala emendi fi stadju ta' kumitat imbagħad ikun hemm.… To be honest huwa diffiċli ħafna biex taqbad ..… Imma sakemm ikunu ppreżentati waqt il-Kumitat....

Onor DOLORES CRISTINA: L-emendi huma diġa' drafted.

Meta nkunu fi stadju ta' kumitat - bħalma għamilna llum - inressquhom.

Ms Doreen Micallef: Klawsola 19, ittra (f) ġiet issuġġerita li titneħħa, però aħna, bħala National Council of Women, xtaqna li din tibqa' għaliex ma rajna l-ebda raġuni għalfejn din għandha titneħħa.

DR. MAX GANADO: Ħa nispjega eżatt.

Klawsola 19 (f) tgħid li meta organizzazzjoni ma toperax għal aktar minn sentejn allura l-Kummissarju għandu l-poter illi jikkanċellaha.

Biex ngħid il-verità din l-idea ġiet ispirata ħafna mill-Companies Act, għax hemm insibu li hemm ħafna kumpanniji fuq ir-reġistru li ma jkunu qed jagħmlu assolutament xejn u ovvjament mil-lat burokratiku xorta qed jikkreaw numru.

Allura l-idea kienet jekk organizzazzjoni mhux qed topera, xorta qed tidħol fi statistika … (Interuzzjonijiet) ....allura eliminaha.

Kien hemm grupp li ssuġġerixxa li l-Kummissarju m'għandux jindaħal jekk organizzazzjoni hux qed topera jew le.

Jekk iridu, l-membri jagħlquha u ma jħallsux l-enrollment fee.

THE CHAIRMAN: Jiġifieri qed tgħid il-konċett ta' awtonomija?

Infatti apparantament qed jgħidu li huma jidhrilhom li m'għandix titneħħa.

Aħna konna aċċettajna suġġeriment ta' grupp ieħor, li titneħħa din il-klawsola biex il-Kummissarju ma jindaħalx f'dawn l-affarijiet.

THE CHAIRMAN: Ms Micallef abbażi ta' xiex ma tixtieqx li titneħħa?

MS DOREEN MICALLEF: Għar-raġuni li qed jgħid Dr. Ganado; illi r-reġistru jiġi dejjem imnaddaf u l-burokrazija li tkun qed tiddilja ma' xi kunsilli u gruppi li m'għadhomx eżistenti, hija banali.

Huwa xogħol kollu żejjed.

U allura punt (f) jagħmel sens.

DR. MAX GANADO: U li din għandha tibqa' hemm.

Hemm opinjoni oħra li din għandha titneħħa, imma n-National Council of Women qed jgħidu li għandha tibqa' hemm.

2 ġie ssuġġerit illi l-Kummissarju jkun ex-officio.

Però aħna qegħdin ngħidu li dan għandu jkun hemmhekk without any voting rights fil-Kunsill.

THE CHAIRMAN: Wieħed minn għaxra jiġifieri.

Onor Dolores Cristina: Li kien wieħed minn tlieta forsi nara għaliex.

X'inhi r-raġuni?

MS DOREEN MICALLEF: L-ewwelnett, hekk jiġu nine members u dejjem jkollok an odd number u qatt ma jkollok dik is-sitwazzjoni fejn ikollok an equal vote.

MARIE LOUISE COLEIRO PRECA: Il-casting vote veru jiġi remot.

Imma jista' ikollok xi ħadd assenti u jiġu tmien voti, allura xorta jiġu erbgħa u erbgħa u għandek l-element tal-casting vote.

DOLORES CRISTINA: U għaliex proprju l-vot tal-Kummissarju għandu jitneħħa biex inti logistically jkollok an odd number?

THE CHAIRMAN: Magħmul mill-president u għaxar membri.

MS DOREEN MICALLEF: Għax meta tgħoddhom fil-fatt jiġu 11.

THE CHAIRMAN: Jiġifieri qed nassumi li dan is-suġġeriment ġie rtirat.

Hemm iktar suġġerimenti?

Fl-istess klawsola, jiġifieri 35, ġie ssuġġerit li jidħol punt nru.

12 li jkun jgħid l-Kumitat ikun kompost minn erba' membri u li l-quorum jintlaħaq minn tlieta.

Però aħna ġejna ....

DR. MAX GANADO: Dan kien suġġeriment ta' grupp li qalu li meta Kummissarju jiddeċiedi affarijiet sensittivi, m'għandux jaħdem waħdu, u jrid ikun hemm xi tip ta' Review Committee.

Dan kien kompromess ma' l-argument illi għandu jkun hemm Kummissarjat minflok Kummissarju.

Però l-kompromess intlaħaq meta ħarġet l-idea illi ċerti deċiżjonijiet sensittivi jittieħdu ġo kumitat.

Bħal per eżempju, li ma taċċettax enrollment ta' organizzazzjoni jew ma tagħtix permessi li jsir ġbir pubbliku.

THE CHAIRMAN: U ma tiddefenix x'inhu sensittiv?

Issa il-kumitat minn fejn se ssibu?

Jew tagħmel kummissarjat – li jrid ikun heavy-going kif qalet il-Ministru - inkella għal dawn l-affarijiet tikkrea Kumitat tal-Kunsill.

Is-suġġeriment kien li l-membri tal-Kunsill jinnominaw, minn membri tagħhom stess li huma kollha ġejjin mill-għaqdiet volontarji, żewġ persuni ndipendenti mill-Kummissarju li mbagħad biex tittieħed deċiżjoni jrid ikun hemm maġġoranza.

THE CHAIRMAN: Ms Micallef issa inti qed tgħid erbgħa?

DR. MAX GANADO: Inti qed tissuġġerixxi li jkun hemm aktar membri fuq is-sotto-kumitat?

Ms Doreen Micallef: Li jkun hemm erba' membri u l-quorum jiġi tlieta.

DR. MAX GANADO: Din hija idea ta' struttura ta' sotto-kumitat.

THE CHAIRMAN: Imbagħad iddeċiedu intom.

DR. MAX GANADO: Is-suġġeriment huwa li wieħed jagħmel sotto-kumitat ftit ikbar milli hu.

Ms Doreen Micallef: In-National Council of Women taqbel li jrid ikun hemm il-perijodu transitorju.

Aħna xtaqna li l-perijodu transitorju jkun ta' sentejn, però wara li kien hemm diskussjoni qbilna li dan il-perijodu transitorju għandu jkun ta' erba' snin.

DR. MAX GANADO: Imbagħad kien hemm is-suġġeriment li minflok żewġ perijodi ta' sentejn għal minoranza u ta' erbgħa għal total elimination, tagħmel wieħed ta' erba' snin u kulħadd jirregola ruħu biex ma jkollokx il-kumplikazzjoni ta' żewġ perijodi.

Allura jkun hemm erba' snin għal kollox.

THE CHAIRMAN: Grazzi.

Insejjaħ issa lir-rappreżentanta tal-Confederation of Women's Organisation.

Ms Anna Borg (President Confederation of Women's Organisation): Bażikament meta l-ġimgħa l-oħra ltqajna ma' Dr. Sciriha qbilna mal-proposti ta' l-NGO Legislation Working Group.

Jiġifieri fl-aħħar fażi ddiskutejna magħhom u anke qbilna mal-proposti tagħhom.

Rigward il-perijodu ta' transizzjoni.

Filwaqt li aħna konxji li idealment dan isir kemm jista' ikun malajr, però għax nafu r-realtà dak il-ħin ipproponejna li l-perijodu ta' transizzjoni jkun ta' sentejn u ta' erba' snin.

Jiġifieri ħallejna żewġ thresholds, biex fejn hemm minoranza din issir qabel, għax il-proċess jista' ikun iktar faċli u fejn hemm iktar input mill-gvern, il-perijodu jkun itwal, erba' snin.

Jiġifieri dik kienet il-proposta tagħna.

Punt ieħor - li ma nafx jekk semmewhx għaqdiet oħra - hu li jsir elenku proprju ta' dawn l-għaqdiet, biex meta tgħaddi l-liġi nkunu nafu fuq min qed nitkellmu.

Kif ukoll biex anke wara, jkun jista' isir skrutinju biex aħna ngħidu liema huma dawn l-għaqdiet li fil-perijodu ta' transizzjoni qegħdin jinbidlu.

Jiġifieri nixtiequ li a priori nkunu nafu min huma dawn l-għaqdiet.

THE CHAIRMAN: Jekk qed nifhem sew, tkun taf din id-definizzjoni sħiħa eżatt ...

Ms Anna Borg: Il-Ministru diġà semmiet xi wħud minnhom.

DOLORES CRISTINA: Mrs Borg mhix qed tgħid li tridha fil-liġi.

Tixtieq li tkun taf min huma .....

Ms Anna Borg: Xi ħadd ikun jaf biex anke wara jkun jista' isir skrutinju mhux forsi qed nitkellmu fuq għaqdiet li ma nafux min huma.

Dak kollu li kellna xi ngħidu minn naħa tagħna.

Grazzi.

THE CHAIRMAN: Grazzi.

Insejjaħ issa lir-rappreżentant tal-Federation of NGOs.

Dr RudolF Ragonesi: L-ewwel nett nixtieq nirringrazzjakom ta' l-inizjattiva li tajtuni.

Bażikament hemm żewġ punti li xtaqt inqajjem.

Xtaqna nagħfsu daqsxejn fuq il-punt ta' l-istate influence fuq l-NGOs.

Naħseb l-istand tagħna bħala terminu huwa daqsxejn twil peress li dawn huma tibdiliet illi jsiru at annual general meeting.

U naħseb li jridu jgħaddu erba' annual general meetings qabel ma jiġu in line, li huwa perijodu pjuttost twil.

Il-problema hi li minn naħa ta' ċerti NGOs forsi ma jkunx hemm level playingfield peress li forsi ċerti NGOs illi għandhom appointments mill-istat ikollhom ċertu ammont ta' vantaġġ.

Allura xtaqna li ż-żmien ikun ta' influwenza (Interuzzjonijiet), anke forsi ndirettament.

Dak li jkun a potential funder jgħid forsi iktar tagħmel sens illi aħna nagħtu kontribut it-tali u mhux lil xi ħaddieħor.

Allura xtaqna li dak il-perijodu jkun ta' sena jekk jista' ikun.

Rigward it-tieni punt forsi jista' jkollna spjegazzjoni iktar ċara minn Dr Ganado dwar il-foundations.

Peress li din il-liġi se tinkorpora l-foundations.

Biss intom semmejtu li hemm il-ħsieb li jkun hemm liġi ad hoc għaliha wkoll?

Jiġifieri huma se jkunu milquta miż-żewġ liġijiet?

Allura ma jkunx hemm possibbiltà li jkun hemm mhux overlap biss imma .....

DR MAX GANADO: Se nispjega dan il-punt.

Il-liġi tal-foundation li issa għaddiet mill-Parlament - illum suppost kien hemm it-Third Reading tagħha – tirregola l-istitut legali, jiġifieri l-entità legali u ma tidħolx fi skop jew fil-benefiċċjarji jew il-liċenzji.

Għaqda volontarja tista' tuża fondazzjoni, tista' tagħmel assoċjazzjoni, tista' tuża forma legali differenti.

Dik il-liġi hija parti mill-kodiċi ċivili.

Imma din il-liġi ma toqgħodx tħares lejn il-forma legali.

Tista tkun għaqda temporanja, jew assoċjazzjoni, jew trust, jew foundation, mhux importanti; l-iskop huwa mportanti.

Naħseb tapprezzaw minn naħa tagħkom jekk taraw illi hemm bżonn illi t-terminu jkun itwal, naraw forsi r-raġunijiet.

Għax jista' jagħti l-każ illi jkun hemm raġunijiet validi imma fil-mankanza tagħhom ovvjament nippreferu li t-terminu jkun qasir.

THE CHAIRMAN: Grazzi.

Ma nafx jekk il-membri tal-kumitat iridux jagħmlu xi kummenti oħra.

Jidher li mxejtu mhux ħażin.

Ladarba qbilna fuq il-konċett tat-transition period, naħseb fuq il-punto e virgola issa araw kif, ngħaddikom għand il-kollega tiegħi l-Onor.

David Agius u tiddibattuha fil-Kumitat ta' l-Abbozzi.

Fit-8:30 p.m. il-Kumitat aġġorna għal data li kellha tiġi komunikata iktar tard.


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 92

It-Tnejn, 10 ta' Settembru, 2007

Il-President tal-Kumitat dwar l-Affarijiet Soċjali javża li l-Kumitat se jiltaqa' nhar it-Tnejn, 10 ta' Settembru, 2007 fl-10:20 a.m. fil-Kamra tal-Kumitati fil-Palazz il-Belt b'din l-aġenda:-

Laqgħa ma' Meglena Kuneva – Kummissarju tal-Kummissjoni Ewropea responsabbli mill-Ħarsien tal-Konsumaturi.

Affarijiet oħra.


(Rapport Uffiċjali u Rivedut)

L-GĦAXAR PARLAMENT

Laqgħa Nru. 92

It-Tnejn, 10 ta' Settembru, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 92

It-Tnejn, 10 ta' Settembru, 2007

Il-Kumitat iltaqa' fil-Palazz, il-Belt Valletta, fl-10.20 a.m.

Laqgħa ma' Meglena Kuneva

– Kummissarju responsabbli mill-Ħarsien tal-Konsumaturi fil-Kummissjoni Ewropea.

Fil-10:50 am, il-Kumitat aġġorna għal data li kellha tiġi komunikata iktar tard.


LAQGĦA NRU 92

It-Tnejn, 10 ta' Settembru, 2007

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fl-10.20 a.m.

L-Onor Michael Gonzi, aġent-President tal-Kumitat, ippresieda.

PREŻENTI: L-Onor Michael Farrugia u l-Onor Franco Galea.

SKUŻAT: L-Onor.

Is-Sur James Carabott, Research Analyst mal-Kumitat Permanenti dwar l-Affarijiet Soċjali fil-Kamra tad-Deputati attenda għal din il-laqgħa.

L-Iskrivana tal-Kumitat qalet it-talba.

Laqgħa ma' Dr Meglena Kuneva – Kummissarju fil-Kummissjoni Ewropea responsabbli mill-Ħarsien tal-Konsumaturi

L-Eċċellenza Tagħha, Dott Meglena Kuneva, kienet akkumpanjata minn Ms Jivka Staneva, Membru tal-Kabinett tal-Kummissarju u minn Ms Anita Fokkema, DG tas-SANCO.

Mir-Rappreżentanza tal-Kummissjoni Ewropea f'Malta kienu preżenti ukoll Dr Joanna Drake, il-Kap tar-Rappreżentanza tal-Kummissjoni Ewropea f'Malta u s-Sur Edward Demicoli, uffiċċjal fil-Kummissjoni Ewropea f'Malta.

Fost suġġetti oħra ġew diskussi l-aħħar żviluppi fil-proċess tal-leġislazzjon, id-Direttiva fuq prattiċi kummerċjali mhux ġusti, ir-reklamar minn intrapriżi żgħar u medji, is-saħħa u s-sigurta' tal-konsumatur u l-proċess ta' transizzjoni mill-munita Maltija għal dik ta' l-Ewro.

Fil-10:50 a.m. il-Kumitat aġġorna għal data li kellha tiġi komunikata iktar tard.

SKRIVANA TAL-KUMITAT

AĠENT PRESIDENT TAL-KUMITAT


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 37

Il-Ħamis, 20 ta' Settembru 2007, fin-12.30 p.m.

Mr Speaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar il-Ħamis, 20 ta' Settembru 2007, fin-12.30 p.m. fil-Kamra tal-Kumitati fil-Palazz il-Belt, b'din l-aġenda:

Xogħol tal-Kamra;

Affarijiet oħra.

13 ta' Settembru 2007 SKRIVAN TAL-KAMRA


L-GĦAXAR PARLAMENT

LAQGĦA NRU.

Il-Ħamis, 20 ta' Settembru 2007

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fis- 12.35 p.m.

PREŻENTI

Il-Viċi Prim Ministru u Ministru tal-Ġustizzja u l-Intern, l-Onor.

Joe Mizzi.

Il-Minuti ta' Laqgħa Nru 36 li saret fil-11 ta' Lulju 2007, kienu konfermati.

XOGĦOL TAL-KAMRA

Il-Viċi Prim Ministru u Ministru tal-Ġustizzja u l-Intern informa lill-Kumitat li l-ħsieb tal-Gvern kien li l-Kamra tibda tiddiskuti l-Abbozz ta' Liġi li jemenda diversi Liġijiet dwar il-Komunikazzjoni - Abbozz Nru 103 - u mbagħad tgħaddi għall-Abbozz ta' Liġi li jemenda l-Att dwar il-Korporazzjoni Maltija għall-Intrapriża – Abbozz Nru 104.

Huwa rrefera għall-emendi kostituzzjonali u informa lill-Kumitat li hekk kif jirċievi r-risposta ta' l-Oppożizzjoni dwar l-emendi proposti mill-Gvern, l-Abbozz ta' Liġi li jemenda l-Kostituzzjoni ta' Malta – Abbozz 68 – jieħu preċedenza fuq xogħol parlamentari l-ieħor.

Il-Viċi Prim Ministru u Ministru għall-Ġustizzja u l-Intern irrefera għall-parkeġġ minn Membri Parlamentari fi Pjazza San Ġorġ, il-Belt Valletta.

Huwa qal li kien ġie deċiż li jkun hemm area riżervata għall-Membri Parlamentari tul il-ġimgħa kollha.

AFFARIJIET OĦRA

Mr Speaker irrefera għal talba li kellu minn SOS Malta sabiex jinżamm dibattitu fuq il-Millennium Development Goals fil-bini tal-Parlament nhar il-Ġimgħa, 19 ta' Ottubru 2007.

Il-Kumitat qabel li preferribbilment, dan id-dibattitu jinżamm fil-Kamra tal-Kumitati.

Mr Speaker irrefera għan-notte bianca li se tiġi organizzata fil-Belt Valletta nhar is-Sibt, 6 ta' Ottubru 2007.

Il-Viċi Prim Ministru ssuġġerixxa li jkun hemm Membri Parlamentari preżenti dakinhar sabiex jiltaqgħu mal-pubbliku.

Il-Kumitat kien favur din il-proposta.

Mr Speaker irrefera għal korrispondenza li kien irċieva mingħand il-Commonwealth Parliamentary Association sabiex Malta tospita l-konferenza annwali fl-2008 li għaliha jkun mistenni li jattendu mill-anqas 600 delegat.

Ġie deċiż li għalkemm Malta kienet onorata li ntablet tospita konferenza daqshekk prestiġjuża, ma setgħetx tintrabat li tospita l-konferenza fl-2008 meta se jkun hemm elezzjoni ġenerali fil-futur qarib.

Fis-1.10 p.m. il-Kumitat aġġorna għal data li kellha tiġi komunikata aktar tard.

SKRIVAN TAL-KAMRA


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 38

L-Erbgħa, 3 ta' Ottubru 2007, fil-5.30 p.m.

Mr Speaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar l-Erbgħa, 3 ta' Ottubru 2007, fil-5.30 p.m. fil-Kamra tal-Kumitati fil-Palazz il-Belt, b'din l-aġenda:

Xogħol tal-Kamra;

Affarijiet oħra.

1 ta' Ottubru 2007 SKRIVAN TAL-KAMRA


L-GĦAXAR PARLAMENT

LAQGĦA NRU.

L-Erbgħa, 3 ta' Ottubru 2007

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fil-5.30 p.m.

PREŻENTI

Il-Viċi Prim Ministru u Ministru tal-Ġustizzja u l-Intern, l-Onor.

Joe Mizzi.

Il-Minuti ta' Laqgħa Nru 37 li saret fl-20 ta' Settembru 2007, kienu konfermati.

XOGĦOL TAL-KAMRA

Il-Viċi Prim Ministru u Ministru tal-Ġustizzja u l-Intern informa lill-Kumitat li l-ħsieb tal-Gvern kien li hekk kif titlesta d-diskussjoni fl-istadju ta' Tieni Qari ta' l-Abbozz ta' Liġi li jemenda l-Att dwar il-Korporazzjoni Maltija għall-Intrapriża – Abbozz Nru 104 – il-Kamra tgħaddi għall-istadju ta' kumitat ta' l-istess abbozz ta' liġi.

Kif tintemm id-diskussjoni fuq dan l-Abbozz ta' Liġi, il-Kamra tibda tiddiskuti l-Abbozz ta' Liġi li jemenda Diversi Liġijiet dwar ir-Riżorsi ta' l-Enerġija – Abbozz Nu 105.

Il-Viċi Prim Ministru u Ministru tal-Ġustizzja u l-Intern informa lill-Kumitat li fis-16 u 17 ta' Ottubru l-Kamra kellha tiddiskuti fi stadju ta' Tieni Qari l-Abbozz ta' Liġi dwar ir-Ratifika ta' Pattijiet bejn Malta u l-Istati Uniti ta' l-Amerika fuq l-Imbarkazzjoni ta' Bastimenti – Abbozz Nru 102.

Il-Viċi Prim Ministru u Ministru tal-Ġustizzja u l-Intern informa lill-Kumitat li l-budget għas-sena 2008 kellu jitressaq mill-Prim Ministru nhar it-Tnejn, 15 ta' Ottubru 2007.

L-iskeda tas-seduti kellha tingħata lill-Oppożizzjoni u hekk kif tkun maqbula, tiġi konfermata fil-Kumitat dwar ix-Xogħol tal-Kamra.

Id-dibattiti relatati mal-budget kellhom jintemmu fit-2 ta' Novembru.

Il-Kumitat qabel li l-proċedura ta' xandir tad-dibattiti tkun bħal dik tas-snin ta' qabel, ċioe', li l-Public Broadcasting Services jitrasmettu s-seduta meta jiġi ppreżentat il-Budget, ir-risposta tal-Kap ta' l-Oppożizzjoni u l-konto risposta tal-Prim Ministru, filwaqt li l-istazzjonijiet l-oħra, jekk jitolbu, jieħdu live feed mingħandhom mingħajr ħlas.

Għar-rigward il-press conferences li jsiru matul id-dibattiti tal-budget, ġie miftiehem li l-Gvern juża l-librerija tal-Parlament għal dakinhar tal-preżentazzjoni tal-budget.

Il-Viċi Prim Ministru rrefera għal riżoluzzjoni dwar trasferiment ta' art tal-Gvern, liema riżoluzzjoni kellha tiġi diskussa fil-Kumitat tal-Kontijiet dwar l-Uffiċċju Nazzjonali tal-Verifika qabel tiġi diskussa fil-Kamra.

AFFARIJIET OĦRA

Il-Viċi Prim Ministru rrefera għan-Notte Bianca li kienet se tiġi organizzata nhar is-Sibt, 6 ta' Ottubru u l-Kumitat qabel li jkun hemm preżenti Membri miż-żewġ naħat tal-Kamra sabiex jiltaqgħu mal-pubbliku u jispjegawlhom il-proċedura parlamentari.

Mr Speaker irrefera għal talba li kellu mill-Assoċjazzjoni tal-Kunsilli Lokali u talba oħra minn Fondation de Malte flimkien ma' l-International Ocean Institute biex jorganizzaw seduta fil-parlament.

Il-Kumitat ma kellu ebda oġġezzjoni li dawn il-laqgħat isiru fil-Kamra tal-Kumitati.

Mr Speaker irrefera għal ittra li huwa rċieva mingħand il-Public Broadcasting Services fejn infurmawh li kienu se jintroduċu programmi ġodda fuq l-istazzjon tar-Radju 106.6 meta ma jkunux qed jiġu trasmessi s-seduti parlamentari.

Il-Kumitat irrefera għal proposta mill-COSAC b'riferenza għall-prinċipji ta' sussidjarjeta' u proporzjonalita' u kien hemm qbil li din il-proposta għandha tiġi mistħarrġa aktar fil-fond billi jkun hemm aktar diskussjoni dwarha.

Il-Kumitat irrefera għall-ipparkjar mill-Membri Parlamentari fi Pjazza San Ġorġ u intlaħaq ftehim li kollox jibqa' kif inhu.

Fis-6.02 p.m. il-Kumitat aġġorna għal data li kellha tiġi komunikata aktar tard.

SKRIVAN TAL-KAMRA


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 115

L-Erbgħa, 3 ta' Ottubru 2007 fis-6.15 p.m.

L-Onor.

Jason Azzopardi, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 3 ta' Ottubru 2007 fil-Kamra tal-Kumitati fil-Palazz il-Belt b'din l-aġenda:-

fis-6.15 p.m.:-

Laqgħa ma' delegazzjoni Russa mir-Reġjun ta' St Petersburg; u

fis-7.00 p.m.:-

Preżentazzjoni mill-Onor Michael Frendo, Ministru għall-Affarijiet Barranin, dwar:

(i) l-aħħar żviluppi dwar il-Kosovo

(ii) iż-żjarat tiegħu relatati mal-kandidatura Maltija għal Segretarju Ġenerali tal-Commonwealth (dan l-item se jkun diskuss in camera);

Proposta Franċiża dwar it-twaqqif ta' Unjoni ta' l-Istati tal-Mediterran; u

Affarijiet oħra.